2. ปัจจัยความเสี่ยง

ปี 2553 ซึ่งเป็นผลพวงจากการฟื้นตัวของเศรษฐกิจโลกที่มีอัตราการเจริญเติบโต ร้อยละ 4.6
โดยเป็นการเจริญเติบโต ในแถบเอเชีย ร้อยละ 7.5 ซึ่งนำโดยจีนและอินเดีย
ในขณะที่ประเทศในย่านอาเซียนมีอัตราการเจริญเติบโตอยู่ที่ ร้อยละ 6.4
และถึงแม้เศรษฐกิจโลกจะต้องเผชิญกับปัญหาหนี้สาธารณะในยุโรป ซึ่งส่งผลกระทบมายังเอเชีย
แต่ก็ไม่รุนแรงเพราะมีจีน อินเดีย และอินโดนีเซีย เป็นกันชนรองรับผลกระทบดังกล่าว

ด้วยแรงสนับสนุนจากการฟื้นตัวทางเศรษฐกิจดังกล่าวข้างต้น ประกอบกับความมั่นใจของนักลงทุน
รวมทั้งการปฏิบัติการภายใต้โครงการไทยเข้มแข็งของรัฐบาล
เพื่อปรับปรุงโครงสร้างพื้นฐานของประเทศ จึงส่งผลให้เศรษฐกิจของไทยในปี 2553
ขยายตัวอยู่ที่ร้อยละ 7.5 - 7.9

1. ความเสี่ยงในเชิงการดำเนินธุรกิจ

  1.1 ความเสี่ยงจากการดำเนินธุรกิจในประเทศ

ธุรกิจโทรศัพท์เคลื่อนที่ 

  แนวโน้มของตลาดธุรกิจโทรศัพท์เคลื่อนที่ในปี 2553 ที่ผ่านมานั้น
  ตลาดโทรศัพท์เคลื่อนที่ในส่วนของโทรศัพท์เคลื่อนที่ประเภทที่มีระบบปฏิบัติการ (Smartphone)
  มีการเติบโตอย่างต่อเนื่องทั้งในด้านของจำนวนยอดจำหน่ายเครื่องและมูลค่าตลาด
  อันเนื่องมาจากพฤติกรรมการใช้งานของผู้บริโภคเปลี่ยนแปลงไป
  มีความต้องการในการใช้งานบริการอินเตอร์เน็ตผ่านมือถือมากขึ้น (Mobile Internet)
  ซึ่งโทรศัพท์เคลื่อนที่ประเภท Smartphone
  สามารถตอบสนองต่อความต้องการของผู้บริโภคได้ดีกว่าโทรศัพท์เคลื่อนที่ประเภทที่ไม่มีระบบปฏิบัติการ
  (Proprietary phone) เห็นได้จากกระแสความนิยมของ i-Phone, BlackBerry,
  Android Phone
  ซึ่งจากกระแสดังกล่าวมีผลทำให้ส่วนแบ่งทางการตลาดของโทรศัพท์เคลื่อนที่ประเภท
  Smartphone เพิ่มสูงขึ้นอย่างต่อเนื่อง โดยบริษัทมองว่าจากความเปลี่ยนแปลงที่เกิดขึ้นนี้
  อาจส่งผลกระทบต่อยอดจำหน่ายโทรศัพท์เคลื่อนที่ในตลาดระดับกลางของบริษัทได้
  ซึ่งมีความเสี่ยงที่จะทำให้ส่วนแบ่งทางการตลาดของยอดจำหน่ายโทรศัพท์เคลื่อนที่ของบริษัทลดลงได้
  ดังนั้นบริษัทจึงได้มีการวางแผนและได้เริ่มดำเนินการเพื่อรองรับกับการเปลี่ยนแปลงที่จะเกิดขึ้น
  โดยการนำเสนอโทรศัพท์เคลื่อนที่ประเภท Smartphone มากขึ้น
  โดยบริษัทมุ่งเน้นไปที่โทรศัพท์เคลื่อนที่ ที่สามารถรองรับการใช้งานระบบปฏิบัติการ Android OS
  และรองรับการใช้บริการ 3G ได้ นอกจากนี้บริษัทได้ดำเนินการนำเอาบริการโทรศัพท์เคลื่อนที่
  3G ซึ่งบริษัทเป็นผู้ให้บริการในฐานะผู้ให้บริการขายต่อบริการโทรศัพท์เคลื่อนที่ 3G (MVNO:
  Mobile Virtual Network Operator)
  มาเป็นส่วนหนึ่งในการสร้างความแตกต่างของโทรศัพท์เคลื่อนที่แบรนด์ i-mobile
  จากการดำเนินการดังกล่าวจะช่วยทำให้ยอดขายโทรศัพท์เคลื่อนที่ของแบรนด์ i-mobile
  ในฐานะ House brand สามารถแข่งขันกับแบรนด์อื่นๆ ได้เป็นอย่างดี

-   ธุรกิจการให้บริการขายต่อบริการโทรศัพท์เคลื่อนที่ 3G (MVNO: Mobile Virtual
    Network Operator)

  สำหรับการให้บริการขายต่อบริการโทรศัพท์เคลื่อนที่ 3G
  ในช่วงปีที่ผ่านมาบริษัทได้รับผลกระทบจากความไม่ชัดเจนของแผนการขยายเครือข่ายการให้บริการจากเจ้าของโครงข่ายโทรศัพท์เคลื่อนที่
  3G ทำให้การให้บริการมีอุปสรรคบางประการ เช่นความครอบคลุมของพื้นที่การให้บริการ
  ปัญหาด้านคุณภาพการให้บริการ แต่จากการที่คณะรัฐมนตรีมีมติเห็นชอบให้บริษัท ทีโอที จำกัด
  (มหาชน) สามารถดำเนินการขยายเครือข่ายโทรศัพท์เคลื่อนที่ 3G ได้
  โดยตามแผนการคาดว่าจะเริ่มมีการขยายเครือข่ายโทรศัพท์เคลื่อนที่ 3G ตั้งแต่ช่วงปลายไตรมาส
  1 ในปี 2554 เป็นต้นไป ซึ่งจะช่วยให้พื้นที่การให้บริการโทรศัพท์เคลื่อนที่ 3G
  มีความครอบคลุมมากขึ้น ทำให้การวางแผนในการทำการตลาดของบริษัทมีความชัดเจนมากขึ้น
  และส่งผลให้บริษัทสามารถดำเนินการขยายฐานผู้ใช้บริการให้มากขึ้นตามแผนการที่บริษัทวางแผนไว้
  โดยจากการที่บริษัทสามารถขยายฐานผู้ใช้บริการได้เพิ่มมากขึ้น
  ประกอบกับคุณภาพของการให้บริการที่ดีขึ้น จะช่วยทำให้บริษัทมีฐานผู้ใช้บริการที่มั่นคง
  นำมาสู่การมีรายได้ที่ต่อเนื่อง (Recurring revenue) จากการให้บริการโทรศัพท์เคลื่อนที่ 3G
  ซึ่งจะเป็นแหล่งรายได้สำคัญของบริษัทในอนาคต
  นอกจากนี้จากแผนการขยายเครือข่ายการให้บริการโทรศัพท์เคลื่อนที่ 3G ของทีโอทีนั้น
  เป็นโอกาสทางธุรกิจของบริษัทในการเข้าไปร่วมประมูลเป็นผู้วางเครือข่ายโทรศัพท์เคลื่อนที่
  พร้อมทั้งการให้บริการในการซ่อมบำรุง (Maintenance) เครือข่ายให้กับทางทีโอทีด้วย

  จากการที่ประเทศไทยเริ่มเข้าสู่เทคโนโลยีโทรศัพท์เคลื่อนที่ 3G นั้น
  จะส่งผลดีโดยตรงต่อการให้บริการประเภทข่าวสารและบันเทิง (Content) รวมทั้ง
  Application บนโทรศัพท์เคลื่อนที่เป็นอย่างมาก
  เนื่องจากความเร็วในการเข้าใช้บริการอินเตอร์เน็ตผ่านมือถือ (Mobile Internet)
  ของเทคโนโลยี 3G เหนือกว่าเทคโนโลยี 2G เป็นอย่างมาก
  โดยได้มีการคาดการณ์ว่าการมาของเทคโนโลยี 3G จะทำให้มูลค่าตลาดของบริการประเภท
  Content และ Application จะสูงขึ้นอย่างต่อเนื่อง แบบก้าวกระโดด
  ซึ่งจากเหตุการณ์ดังกล่าว บริษัทได้เล็งเห็นถึงโอกาสทางธุรกิจ
  โดยบริษัทได้มีการดำเนินการวิจัยและพัฒนา Content และ Application ต่างๆ
  ต่อยอดจากธุรกิจการให้บริการ Content และ Application ในปัจจุบันที่ให้บริการอยู่ในระบบ
  2G เพื่อให้สามารถรองรับกับการใช้งานบนระบบ 3G
  เพื่อเป็นการรักษาส่วนแบ่งทางการตลาดเดิมและขยายการให้บริการเข้าสู่ตลาดใหม่ไปพร้อมกัน
  จะนำมาซึ่งความยั่งยืนด้านรายได้จากการให้บริการของบริษัทในอนาคต

-   ธุรกิจให้บริการข้อมูลข่าวสารและบันเทิง (Content)

  สำหรับธุรกิจคอนเทนท์นั้น
  จัดได้ว่าอยู่ในช่วงการเปลี่ยนผ่านจากตลาดคอนเทนท์ที่รองรับเทคโนโลยีแบบปัจจุบัน เข้าสู่ตลาด
  3G ซึ่งเป็นเทคโนโลยีใหม่ที่จะเกิดขึ้นในอนาคต โดยตลาดสำหรับเทคโนโลยีแบบปัจจุบันนั้น
  ต้องถือว่าเป็นตลาดที่มีขนาดใหญ่ และมีการแข่งขันกันสูง แต่ก็กำลังเข้าสู่ในช่วงอิ่มตัวของตลาด
  โดยจะเห็นได้จากพฤติกรรมของผู้บริโภคที่มีการใช้งานคอนเทนท์ทั้งประเภทวอยซ์ และนอนวอยซ์
  มีอัตราเฉลี่ยการใช้งานที่น้อยลง และสั้นลง
  ทั้งนี้มีปัจจัยอันเนื่องมาจากความต้องการบริโภคคอนเทนท์แบบปัจจุบันที่ลดลง
  รวมทั้งการเปลี่ยนการใช้โทรศัพท์มือถือจากรุ่นราคาถูก ถึงปานกลาง
  ไปสู่การใช้โทรศัพท์มือถือรุ่นราคาสูง หรือ Smart phone ซึ่งโทรศัพท์มือถือประเภทดังกล่าว
  มีประสิทธิภาพการใช้งานสูง และง่ายต่อการเข้าถึงข้อมูล ข่าวสารต่างๆ ดังนั้นบริษัท
  จึงได้เร่งสนับสนุนการพัฒนารูปแบบบริการคอนเทนท์ใหม่ๆ และแอพพลิเคชั่นต่างๆ
  ซึ่งมีคุณสมบัติและลูกเล่นที่น่าสนใจยิ่งขึ้น เพื่อตอบสนองความต้องการใหม่ๆ ของผู้บริโภค
  รวมทั้งเหมาะสมกับการใช้งานในโทรศัพท์มือถือประเภทราคาสูงซึ่งนับวันจะมีปริมาณการใช้เพิ่มขึ้น

  ส่วนคอนเทนท์สำหรับตลาดเทคโนโลยี 3G นั้น
  บริษัทได้มีการเตรียมความพร้อมโดยเริ่มต้นพัฒนาบริการจากกลุ่มคอนเทนท์ที่บริษัทมีความชำนาญ
  และเป็นผู้นำตลาดอยู่ อาทิเช่น หมวดกีฬา ข่าวสาร การพยากรณ์ เป็นต้น
  รวมถึงการพัฒนาคอนเทนท์แอพพลิเคชั่นในรูปแบบต่างๆ เพื่อตอบสนองไลฟ์สไตล์ใหม่ๆ
  ของผู้บริโภคที่จะเกิดขึ้นในอนาคต ดังจะเห็นได้จากการเปิดเว็บไซต์ Showded.com ซึ่งเป็น
  Community website ประเภทให้บริการวีดีโอ โดยติดอันดับยอดนิยม www.edtguide.com
  เป็นเว็บไซต์ให้บริการไลฟ์สไตล์อันดับ 1ประเภท กิน ดื่ม
  ท่องเที่ยวแบบครบวงจรwww.horoworld.com
  ซึ่งถือได้ว่าเป็นการพัฒนาคอนเทนท์หมวดการพยากรณ์ที่แข็งแกร่งอยู่แล้วของบริษัทสู่บริการที่เหนือระดับ
  และสมบูรณ์แบบ รวมทั้งบริษัทยังมีแผนการไปสู่ธุรกิจอปปิ้งออนไลน์
  ซึ่งคาดการว่าจะเติบโตอย่างมากในอนาคต

  ทั้งนี้ปัจจัยสำคัญที่มีต่อการดำเนินธุรกิจคอนเทนท์ซึ่งรองรับทั้งตลาดเทคโนโลยีแบบปัจจุบัน
  และเทคโนโลยี 3G ในอนาคต นั่นก็คือ ตัว “คอนเทนท์” เอง
  บริษัทได้ให้ความสำคัญยิ่งกับการเป็นเจ้าของคอนเทนท์ จึงได้มีการคิดค้น
  พัฒนาและผลิตคอนเทนท์ขึ้นเป็นของตัวเองโดยในปัจจุบันมีสัดส่วนมากกว่าร้อยละ 50
  และยังมีการผสานความร่วมมือโดยจัดทำสัญญาข้อตกลงต่างๆ กับคู่ค้าในด้านคอนเทนท์
  (Partner) ทั้งในรูปแบบบุคคล และบริษัท เพื่อสร้างความแข็งแกร่ง
  และความมั่นใจในการดำเนินธุรกิจทั้งในปัจจุบันและอนาคตต่อไป

-   ธุรกิจให้บริการวางระบบและติดตั้งอุปกรณ์ (System Integration)

  เนื่องจากรายได้ส่วนใหญ่ของธุรกิจนี้มาจากภาครัฐหรือรัฐวิสาหกิจ
  ดังนั้นปัจจัยเสี่ยงที่จะกระทบต่อผลการดำเนินงานของบริษัทคือ
  ความไม่แน่นอนในนโยบายและความล่าช้าในการประมูลงาน
  ตลอดจนการชะลอการใช้จ่ายงบประมาณในงานโครงการของรัฐหรือรัฐวิสาหกิจ
  และเพื่อป้องกันความเสี่ยงดังกล่าว บริษัทจึงใช้นโยบายเพิ่มแหล่งรายได้ ระยะยาวอาทิเช่น
  การเช่า บริการ และบำรุงรักษา
  ระยะยาวในโครงการขนาดใหญ่ที่บริษัทเป็นผู้วางระบบและติดตั้งอุปกรณ์ โดยในปี 2553 ที่ผ่านมา
  บริษัทได้รับความไว้วางใจจากการรถไฟแห่งประเทศไทย ในการให้บริการระบบเช็คอินผู้โดยสาร
  (CUTE Check-in System) พร้อมอุปกรณ์และการซ่อมบำรุงรักษา ณ
  สถานีรับส่งผู้โดยสารอากาศยานกรุงเทพ
  ส่วนปัจจัยเสี่ยงในด้านการชะลอการใช้จ่ายงบประมาณในภาครัฐหรือรัฐวิสาหกิจนั้น
  บริษัทก็ใช้มาตรการกระจายฐานลูกค้าไปยังกระทรวงต่างๆ
  ไม่ให้กระจุกตัวอยู่ในหน่วยงานใดหน่วยงานหนึ่งเพื่อลดความเสี่ยงในเรื่องดังกล่าว

-   ธุรกิจให้บริการอินเทอร์เน็ต ISP & Broadband

  จากการที่คณะกรรมการโทรคมนาคมแห่งชาติ (กทช.)
  ได้เข้ามาควบคุมดูแลผู้ให้บริการอินเทอร์เน็ต ISP และBroadband
  โดยมีการออกใบอนุญาตให้แก่ผู้ประกอบการปัจจุบันและผู้ประกอบการรายใหม่เพิ่มขึ้น ตั้งแต่ปี
  2548 ทำให้ในปัจจุบันมีผู้ประกอบการที่ได้รับใบอนุญาตมีจำนวนกว่า 20 ราย
  และได้เปิดเสรีทางการค้าในธุรกิจให้บริการอินเทอร์เน็ต ISP และ Broadband
  เพื่อให้ผู้ใช้บริการอินเทอร์เน็ตหรือลูกค้าได้รับประโยชน์เพิ่มมากขึ้น

  ภายหลังจากที่มีการเปิดเสรีทางการค้าและการที่มีจำนวนของผู้ให้บริการอินเทอร์เน็ตเพิ่มมากขึ้นทำให้ภาวะการแข่งขันระหว่างผู้ให้บริการอินเทอร์เน็ตสูงขึ้นตามไปด้วยอย่างหลีกเลี่ยงไม่ได้
  ผู้ประกอบการที่เป็นผู้ให้บริการรายใหญ่และผู้ให้บริการอินเทอร์เน็ตที่มีโครงข่ายเป็นของตัวเองจะอาศัยความได้เปรียบตรงจุดนี้นำกลยุทธ์ด้านราคามาใช้ในการแข่งขันมากที่สุด
  ดังนั้นเพื่อหลีกเลี่ยงการแข่งขันด้านราคากับคู่ แข่งขันรายใหญ่หรือคู่แข่งขันที่มีโครงข่ายเอง
  บริษัทจึงได้ปรับเปลี่ยนกลยุทธ์ด้านการบริการและมุ่งเน้นความสำคัญสูงสุดไปที่กลุ่มลูกค้าประเภทองค์กรและหน่วยงานราชการเป็นเป้าหมายหลักและด้วยประสบการณ์ที่ยาวนาน
  ทำให้บริษัทมีความเชี่ยวชาญและชำนาญในการให้บริการทางด้านอินเทอร์เน็ตกับลูกค้ากลุ่มนี้
  ซึ่งสามารถตอบสนองความต้องการแก่ลูกค้าได้ตรงจุดกว่าคู่แข่งขันหลายรายรวมถึงคู่แข่งขันรายใหม่ด้วย
  แม้ว่าบริษัทจะเป็นผู้ให้บริการอินเทอร์เน็ตแบบไม่มีโครงข่าย
  แต่เนื่องจากบริษัทมีลูกค้าส่วนใหญ่เป็นลูกค้ากลุ่มองค์กรขนาดใหญ่ซึ่งต้องใช้โครงข่ายอินเทอร์เน็ตในปริมาณมากทำให้สามารถต่อรองค่าบริการโครงข่ายกับผู้ให้บริการโครงข่ายอินเทอร์เน็ต
  ซึ่งช่วยให้ลดต้นทุนในการดำเนินงานได้
  รวมถึงกลยุทธ์การจัดตั้งและร่วมมือกับพันธมิตรทางธุรกิจของบริษัทที่ยังคงมีอยู่อย่างเหนียวแน่น
  ทำให้บริษัทสามารถดำเนินธุรกิจและสามารถแข่งขันกับคู่แข่งขันในตลาดได้เป็นอย่างดี

  นอกจากผลกระทบจากการเปิดเสรีทางการค้าและภาวะการแข่งขันทางธุรกิจดังกล่าวข้างต้นแล้วผลกระทบทางด้านเทคโนโลยีอินเทอร์เน็ตมีความก้าวหน้าเพิ่มขึ้นและอาจส่งผลกระทบกับผู้ให้บริการอินเทอร์เน็ตได้เช่นกัน
  เช่นเทคโนโลยี 3G
  ซึ่งถือว่าเป็นอีกหนึ่งทางเลือกใหม่ของผู้ต้องการใช้บริการอินเทอร์เน็ตความเร็วสูง
  และมีแนวโน้มของการเพิ่มจำนวนผู้ใช้บริการและขยายพื้นที่ให้บริการที่ครอบคลุมมากขึ้นในอนาคต
  ซึ่งจะส่งผลกระทบกับผู้ให้บริการอินเทอร์เน็ตที่มีกลุ่มลูกค้ารายบุคคลได้เช่นกัน
  แต่เนื่องจากบริษัทมีลูกค้าหลักส่วนใหญ่เป็นลูกค้ากลุ่มองค์กรดังนั้นจึงไม่มีผลกระทบในการดำเนินธุรกิจให้บริการอินเทอร์เน็ตแต่ประการใด

1.2) ความเสี่ยงจากการดำเนินธุรกิจในต่างประเทศ

  ปัจจุบันบริษัทมีการดำเนินธุรกิจในประเทศกัมพูชา ซึ่งความเสี่ยงที่สำคัญประการหนึ่ง คือ
  เสถียรภาพทางการเมือง
  อย่างไรก็ตามในช่วงหลายปีที่ผ่านมาความมีเสถียรภาพทางการเมืองในประเทศกัมพูชา
  เป็นปัจจัยหลักที่ช่วยส่งเสริมและพัฒนาเศรษฐกิจโดยรวมของประเทศ
  นอกจากนั้นบริษัทและคณะผู้บริหารได้ทำความคุ้นเคยกับสภาพสังคม เศรษฐกิจ
  การเมืองและสภาพแวดล้อมทางธุรกิจ และบริษัทตระหนักดีถึงความเสี่ยงต่างๆ
  หากเกิดการเปลี่ยนแปลงใดๆ ขึ้น บริษัทได้มีแผนฉุกเฉินรองรับไว้แล้ว

  ในปี 2544 บริษัทได้รับสัมปทานจากสำนักงานการบินพลเรือนของประเทศกัมพูชา
  ในการดำเนินงานติดตั้งและให้บริการควบคุมจราจรทางอากาศ (“Air Traffic Control
  Services”) จนถึงปี 2575 โดยดำเนินการผ่านบริษัทย่อยที่ชื่อ บริษัท แคมโบเดีย แอร์
  ทราฟฟิค เซอร์วิส จำกัด ทั้งนี้ความไม่แน่นอนในการใช้การจราจรทางอากาศของทั่วโลก
  ได้ส่งผลกระทบโดยตรงต่อผลการดำเนินงานของบริษัท
  เนื่องจากบริษัทมีรายได้จากเที่ยวบินทั้งภายในประเทศ และระหว่างประเทศ
  รวมทั้งการบินผ่านน่านฟ้าประเทศกัมพูชาของสายการบินระหว่างประเทศ
  บริษัทได้ดำเนินการติดตั้งระบบเรดาร์ทั่วประเทศ (State of the Art Radar System)
  ตามมาตรฐาน ICAO เรียบร้อยแล้วในปีที่ผ่านมา บริษัทยังไม่มีเหตุการณ์ใดๆ
  ที่ส่อถึงความเสี่ยงตั้งแต่ดำเนินธุรกิจดังกล่าวนับตั้งแต่ปี 2544

 ในปี 2549 บริษัทย่อยในกลุ่มชนะการประมูลโครงการติดตั้งและจัดสร้างโรงไฟฟ้า 16 เมกกะวัตต์ จากบริษัทร่วมทุนในเครือปูนซีเมนต์ไทยในจังหวัดกัมปอต ประเทศกัมพูชาเป็นระยะเวลารวม 10 ปี ซึ่งการติดตั้งอุปกรณ์ได้แล้วเสร็จในปี 2550 และได้ให้บริการอย่างเต็มรูปแบบตั้งแต่วันที่ 14 มกราคม 2551 บริษัทได้ทำสัญญาซื้อขายไฟฟ้าเป็นไปอย่างมาตรฐาน ทำให้มีความเสี่ยงในเรื่องดังกล่าวน้อยมาก

  รายได้จากการดำเนินงานของธุรกิจในประเทศกัมพูชาคิดเป็นร้อยละ 5.9 ของรายได้รวมบริษัท

 

 I-Mobile International

  บริษัท สามารถ ไอ-โมบาย จำกัด (มหาชน)
  ซึ่งเป็นหนึ่งในบริษัทย่อยที่จัดจำหน่ายโทรศัพท์เคลื่อนที่และบริการเสริมต่างๆ
  ได้ให้บริการในต่างประเทศ อาทิ ประเทศมาเลเซีย ประเทศอินโดนีเซียและประเทศฮ่องกง
  นอกจากนี้บริษัทมีแผนที่จะขยายตลาดไปยังประเทศเวียดนาม
  ประเทศบังคลาเทศและประเทศอินเดีย
  ด้วยประสบการณ์ภายในประเทศทำให้บริษัทตระหนักดีว่าตลาดโทรศัพท์เคลื่อนที่นั้น
  เป็นตลาดที่เปลี่ยนแปลงได้อย่างรวดเร็ว
  โดยเฉพาะตลาดต่างประเทศนั้นยิ่งจะต้องมีการประชาสัมพันธ์ที่ดีและตระหนักถึงราคาที่สามารถแข่งขันได้
  บริษัทมีการปรับตัวเพื่อเข้ากับสภาวะต่างๆไม่ว่าจะเป็นด้าน เศรษฐกิจ สังคม การเมือง
  รวมถึงข้อบังคับและกฎระเบียบต่างๆ ของการจัดจำหน่ายในต่างประเทศ
  ทั้งนี้บริษัทยังไม่ได้รับสัญญาณของภาวะความเสี่ยงใดๆ จากการดำเนินงานในตลาดต่างประเทศ

2. ความเสี่ยงทางการเงิน

  2.1 ความเสี่ยงด้านอัตราแลกเปลี่ยนเงินตราต่างประเทศ

  จากงบการเงินรวมของบริษัท รายได้รวมของบริษัทประมาณร้อยละ 13.9
  เป็นรายได้ในสกุลเงินดอลลาร์สหรัฐฯ ขณะที่หนี้สินระยะยาว ณ เดือนธันวาคม 2553
  ในสัดส่วนร้อยละ 81.1 อยู่ในสกุลเงินตราต่างประเทศ โดยเฉพาะสกุลเงินดอลลาร์สหรัฐฯ
  หนี้สินระยะยาวในสกุลเงินดอลลาร์สหรัฐฯ นั้น คิดเป็นร้อยละ 21.5
  ของรายได้ในสกุลเงินดอลลาร์สหรัฐฯ ซึ่งหนี้สินในสกุลเงินดอลลาร์สหรัฐฯ นี้
  เกี่ยวเนื่องกับสินเชื่อ เพื่อสินทรัพย์ระยะยาว ในประเทศกัมพูชา
  และรายได้ของธุรกิจดังกล่าวก็อยู่ในสกุลเงินดอลลาร์สหรัฐฯ เช่นเดียวกัน
  บริษัทมีธุรกิจบางประเภท เช่น การจำหน่ายโทรศัพท์เคลื่อนที่ การผลิตเสาอากาศโทรทัศน์
  และการติดตั้งระบบสื่อสารต่างๆ ที่มีต้นทุนการดำเนินงานอยู่ในรูปของเงินดอลลาร์สหรัฐฯ
  และเงินยูโร การแข็งและอ่อนค่าของเงินบาทนั้น ส่งผลต่อต้นทุนของสินค้าและบริการ
  บริษัทได้ตระหนักถึงความผันผวนของอัตราแลกเปลี่ยนในหลายปีที่ผ่านมา
  และได้ดำเนินนโยบายอย่างรอบคอบ เพื่อลดความเสี่ยงจากความผันผวนดังกล่าวอย่างต่อเนื่อง
  โดยบริษัทได้ดำเนินนโยบายลดความเสี่ยงจากอัตราแลกเปลี่ยนในบัญชีลูกหนี้การค้าและเจ้าหนี้การค้า
  อีกทั้งยังได้มีการทำสัญญาซื้อขายเงินตราต่างประเทศล่วงหน้าและมีการติดตามสถานการณ์ความเคลื่อนไหวของอัตราแลกเปลี่ยนอย่างใกล้ชิด
  เพื่อลดความเสี่ยงดังกล่าว และนอกจากนี้การขยายฐานธุรกิจไปยังต่างประเทศดังกล่าวแล้ว
  ยังเป็นอีกหนทางหนึ่งในอันที่จะช่วยลดความเสี่ยงจากความผันผวนของอัตราแลกเปลี่ยนเงินตราต่างประเทศ

2.  ความเสี่ยงจากหนี้สินและสภาพคล่องของบริษัทและบริษัทย่อยต่างๆ

  หนี้สินหลักของบริษัทและบริษัทย่อย ประกอบไปด้วย หนี้สินระยะยาวและหนี้สินระยะสั้น
  โดยหนี้สินระยะสั้นประกอบด้วย เจ้าหนี้ทางการค้า ซึ่งอยู่ในรูปของเครดิตเทอม ที่มี การตกลงกัน
  เนื่องจากเครดิตเทอมได้มีการเจรจากันไว้ล่วงหน้าแล้ว
  บริษัทจึงไม่เห็นความเสี่ยงในการชำระหนี้เหล่านั้น และสัดส่วนที่สำคัญอีกสัดส่วนหนึ่งคือ
  สัดส่วนหนี้สินระยะยาวซึ่งคิดเป็นร้อยละ 6.2 ของหนี้สินรวม
  โดยระยะเวลาในการชำระคืนเงินกู้นั้น
  ขึ้นอยู่กับความสามารถในการสร้างรายได้ของบริษัทย่อยแต่ละบริษัท
  ดังนั้นบริษัทจึงดูแลสถานะทางการเงินและกำหนดการชำระคืนอย่างใกล้ชิด
  เพื่อให้สามารถปฏิบัติได้ตามภาระผูกพันที่มีอยู่

  สำหรับการประมูลโครงการต่างๆ ของภาครัฐ
  ซึ่งจำเป็นต้องมีการค้ำประกันการประกวดราคาตามมูลค่าของแต่ละโครงการ
  บริษัทได้สร้างความสัมพันธ์เชิงธุรกิจที่ดีกับธนาคารและสถาบันการเงินหลายแห่ง
  เพื่อรองรับการค้ำประกันการประกวดราคาดังกล่าว
  โดยไม่ส่งผลกระทบต่อสภาพคล่องของบริษัทในปัจจุบันบริษัทสามารถชำระคืนเงินกู้ได้ตรงตามเงื่อนไขการชำระหนี้ที่ได้ตกลงกันไว้ในส่วนของบริษัทย่อยที่มีการกู้ยืมเงินเพื่อรองรับโครงการใหม่ๆ
  ก็สามารถชำระคืนเงินกู้ได้ตามข้อตกลงเช่นกัน

2.3 ความเสี่ยงด้านอัตราดอกเบี้ย

  ความเสี่ยงด้านอัตราดอกเบี้ย คือ ความเสี่ยงที่เกิดจากความผันผวนของอัตราดอกเบี้ยเชิงลบ
  ซึ่งส่งผลกระทบต่อกระแสเงินสดของบริษัท
  ซึ่งความเสี่ยงดังกล่าวส่งผลต่อสภาพหนี้ของบริษัทกับเจ้าหนี้ในปัจจุบัน
  การเปลี่ยนแปลงที่ไม่สามารถคาดการณ์ล่วงหน้าของอัตราดอกเบี้ยเงินบาทและดอกเบี้ยดอลลาร์สหรัฐฯ
  นั้น อาจส่งผลกระทบต่อความสามารถในการชำระคืนเงินกู้ของบริษัท
  บริษัทได้รับอัตราดอกเบี้ยสำหรับเงินกู้ยืมระยะยาวสกุลเงินบาทที่มีอัตราดอกเบี้ยสำหรับลูกค้าชั้นดี
  (MLR) โดยหักส่วนต่างที่ตกลงไว้ล่วงหน้า ในขณะที่เงินกู้ยืมสกุลดอลลาร์สหรัฐฯ ได้รับดอกเบี้ยที่
  LIBOR บวกส่วนต่างที่ได้ตกลงไว้
  อัตราดอกเบี้ยทั้งหมดที่มีการตกลงไว้นั้นเป็นอัตราดอกเบี้ยลอยตัว จากการติดตามอย่างใกล้ชิด
  บริษัทตระหนักถึงสถานการณ์ของอัตราดอกเบี้ยระยะสั้น ดังนั้นหากเกิดสัญญาณของความผันผวนขึ้น
  บริษัทอาจใช้เครื่องมือป้องกันความเสี่ยงทางการเงินต่างๆ เพื่อจำกัดความเสี่ยงดังกล่าว

  2.4 ความเสี่ยงจากหนี้สงสัยจะสูญ

  บริษัทมีความเสี่ยงจากความสามารถในการชำระหนี้จากลูกหนี้ทางการค้าประเภทต่างๆ
  จากงบการเงินรวม ณ วันที่ 31 ธันวาคม 2553 บริษัทมีบัญชีลูกหนี้การค้ารวม 3,983 ล้านบาท
  โดยลูกหนี้จำนวน 364 ล้านบาท เป็นลูกหนี้ที่มียอดค้างชำระนานกว่า 12 เดือน
  ซึ่งเป็นลูกหนี้ที่หนี้ค้างชำระในบริษัทย่อยของกลุ่ม
  อย่างไรก็ตามบริษัททำการตั้งค่าเผื่อหนี้สงสัยจะสูญไว้แล้วเป็นจำนวนทั้งสิ้น 154 ล้านบาท
  บริษัทได้กำหนดนโยบายอย่างรอบคอบ
  เพื่อประเมินการปล่อยสินเชื่อสำหรับลูกค้าอย่างเคร่งครัดและการจัดเก็บสินเชื่อเพื่อลดปัญหาความเสี่ยงจากปัญหาหนี้สูญดังกล่าว

  2.5 ความเสี่ยงจากการเป็นบริษัทที่ประกอบธุรกิจโดยการถือหุ้นในบริษัทอื่น (Holding
  Company)

  ในฐานะที่เป็นบริษัทที่ประกอบธุรกิจโดยการถือหุ้นในบริษัทอื่น ผลประกอบการของบริษัท
  จึงขึ้นอยู่กับเงินปันผลที่ได้รับจากบริษัทย่อย
  นอกจากนั้นการจ่ายเงินปันผลของบริษัทยังขึ้นอยู่กับผลประกอบการและกระแสเงินสดของบริษัทย่อยเหล่านั้น
  หากผลประกอบการของบริษัทย่อยไม่เป็นไปตามเป้าหมาย
  จะส่งผลต่อการจ่ายเงินปันผลของบริษัทได้

  บริษัทได้บริหารความเสี่ยงดังกล่าว
  โดยมีนโยบายการลงทุนที่มุ่งเน้นการลงทุนในธุรกิจที่มีศักยภาพและมีแนวโน้มการเติบโตสูง
  มีรายได้ที่แน่นอน ความเสี่ยงต่ำ และให้ผลตอบแทนในการลงทุนสูงแก่บริษัท
  นอกจากนั้นยังกำหนดให้บริษัทในกลุ่มจัดทำแผนธุรกิจ
  และเสนอแผนดำเนินการและงบประมาณประจำปี
  ซึ่งต้องผ่านการพิจารณาและอนุมัติของคณะกรรมการบริษัท
  รวมทั้งมีการติดตามผลงานของแต่ละธุรกิจอย่างใกล้ชิดเพื่อวางแผนรับความเสี่ยงอย่างทันท่วงที

  ทั้งนี้ การจ่ายเงินปันผลของบริษัทย่อยและบริษัทร่วมเป็นไปตามกฎหมายที่บังคับใช้และ/หรือ
  ข้อจำกัดอื่นๆ รวมถึงสัญญาทางการเงินต่างๆ อย่างครบถ้วนทุกประการ

6.  ความเสี่ยงจากการลงทุนระยะสั้นในหลักทรัพย์

  จากงบการเงิน ณ วันที่ 31 ธันวาคม 2553 บริษัทมีการลงทุนระยะสั้นในหลักทรัพย์เป็นจำนวน
  107 ล้านบาท หลักทรัพย์ดังกล่าวจดทะเบียนในตลาดหลักทรัพย์แห่งประเทศไทย
  ภาวะตลาดภาวะการเมืองและผลกระทบต่างๆ
  จากภาวะเศรษฐกิจจะมีผลต่อราคาหลักทรัพย์ที่บริษัทถือไว้
  ทั้งนี้บริษัทได้มีการติดตามความเคลื่อนไหวต่างๆ
  อันจะนำมาสู่ความเสี่ยงดังกล่าวอย่างใกล้ชิดและบริษัทมีการประชุมความเสี่ยงเป็นประจำ
  เพื่อติดตามข่าวสารการลงทุน เพื่อที่จะได้ดำเนินการอย่างทันท่วงทีเมื่อจำเป็น